ตลาดหุ้นเอเชียผันผวน วิตกเทรดวอร์รอบใหม่ หลังเจรจาการค้าไร้แววคืบหน้า
ตลาดหุ้นเอเชียผันผวน วิตกเทรดวอร์รอบใหม่ หลังเจรจาการค้าไร้แววคืบหน้า
ตลาดหุ้นเอเชียผันผวน วิตกเทรดวอร์รอบใหม่ หลังเจรจาการค้าไร้แววคืบหน้า
17 ก.ค. 2562

ผู้สื่อข่าวรายงานว่า ตลาดหุ้นเอเชียปรับตัวลดลงในเช้าวันนี้ ตามทิศทางดัชนีดาวโจนส์ตลาดหุ้นนิวยอร์กที่ปิดลบเมื่อคืน เนื่องจากนักลงทุนเริ่มวิตกกังวลเกี่ยวกับสงครามการค้าอีกครั้ง หลังจากประธานาธิบดีโดนัลด์ ทรัมป์ เปิดเผยว่า สหรัฐและจีนยังคงไม่มีความคืบหน้าในการเจรจาการค้า
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 21,474.63 จุด ลดลง 60.62 จุด, -0.28%
ดัชนี SSE Composite ตลาดหุ้นจีนเปิดวันนี้ที่ 2,933.02 จุด ลดลง 4.60 จุด, -0.16%
ดัชนี HSI ตลาดหุ้นฮ่องกงเปิดวันนี้ที่ 28,463.77 จุด ลดลง 155.85 จุด, -0.54%
ดัชนี TAIEX ตลาดหุ้นไต้หวันเปิดวันนี้ที่ 10,861.11 จุด ลดลง 24.94 จุด, -0.23%
ดัชนี KOSPI ตลาดหุ้นเกาหลีใต้เปิดวันนี้ที่ 2,079.91 จุด ลดลง 11.96 จุด, -0.57%
ดัชนี FTSE STI ตลาดหุ้นสิงคโปร์เปิดวันนี้ที่ 3,354.83 จุด ลดลง 5.20 จุด, -0.15%
ดัชนี FBMKLCI ตลาดหุ้นมาเลเซียเปิดวันนี้ที่ 1,667.50 จุด ลดลง 1.44 จุด, -0.09%
ด้านนักลงทุนกลับมาวิตกกังวลเกี่ยวกับผลกระทบของสงครามการค้าอีกครั้ง หลังจากที่ปธน.ทรัมป์กล่าวเมื่อวานนี้ว่า การเจรจาระหว่างสหรัฐกับจีนยังคงไม่คืบหน้า และยังคงอยู่ห่างไกลจากการบรรลุข้อตกลงทางการค้า พร้อมกับขู่ว่าสหรัฐสามารถเรียกเก็บภาษีเพิ่มเติมต่อสินค้านำเข้าจากจีนวงเงิน 3.25 แสนล้านดอลลาร์ หากสหรัฐต้องการ
ขณะที่นักลงทุนจับตาผลประกอบการของบริษัทจดทะเบียนในสหรัฐ โดยขณะนี้ มีบริษัทราว 5% ของดัชนี S&amp;P 500 ที่ได้ประกาศผลประกอบการออกมาแล้ว ซึ่งในจำนวนดังกล่าว มากกว่า 85% ได้รายงานตัวเลขกำไรสูงกว่าคาด
อย่างไรก็ดี นักวิเคราะห์คาดการณ์ว่า บริษัทในดัชนี S&amp;P 500 จะมีผลประกอบการลดลง 3% ในไตรมาส 2 ซึ่งจะเป็นการปรับตัวลงของผลประกอบการรายไตรมาสครั้งแรกในรอบ 3 ปี